Príloha č. 2

Štruktúra a základné ukazovatele organizácií a pracovísk VaV 
a financovania VaV v rezorte MH SR

Z analýzy štatistických údajov za roky 1995 až 1999 možno konštatovať, že tak ako celkový počet pracovníkov výskumu a vývoja (VaV) v SR, tak aj celkový počet pracovníkov VaV v priemyselných odvetviach v pôsobnosti MH SR mal do roku 1996 vzostupný trend. V roku 1997 bolo zaznamenané zníženie počtu pracovníkov najmä v nesamostatných podnikových pracoviskách VaV. Od roku 1998 došlo k zníženiu ako celkového počtu pracovníkov, tak aj k zníženiu počtu pracovníkov v priemyselných odvetviach v pôsobnosti MH SR (tabuľka č. 1).  Celkove dosiahol v roku 1999 počet pracovníkov VaV v priemyselných odvetviach v pôsobnosti MH SR 4 572 pracovníkov. V podielovom vyjadrení to k celkovému počtu pracovníkov VaV SR predstavuje 20,3 %, čo možno hodnotiť ako minimálne východisko pre ďalšiu revitalizáciu potenciálu VaV v priemysle.

                                                                                                                           Tabuľka č.1
          Rok	            1	             2	             3	             4	
         1995	        23 942	           6 534	           2 926	           3 608	
         1996	        24 113 	           6 836	           3 422	           3 414	
         1997	        24 818	           6 210	           3 314	           2 896	
         1998             	        24 718	           5 291	           3 235	           2 056	
         1999	        24 467	           4 572	           2 602	           1 970	
1 – pracovníci VaV v SR celkom,   2 – pracovníci VaV priemyselných odvetví v pôsobnosti MH SR celkom, z toho : 3 – pracovníci VaV v organizáciách výskumu a vývoja, 4 – pracovníci v pracoviskách výskumu a vývoja.

 I napriek celkovému zníženiu počtu pracovníkov VaV v priemyselných odvetviach v pôsobnosti MH SR bol zaznamenaný v roku 1999 nárast počtu pracovníkov VaV  oproti roku 1998 v odvetví elektrotechnika.

Úmerne k nižšiemu počtu pracovníkov VaV boli oproti predchádzajúcim rokom nižšie i finančné prostriedky vynaložené na činnosť výskumu a vývoja, tak ako v SR celkom, tak aj v priemyselných odvetviach MH SR (tabuľka č. 2).

Výdavky na výskum a vývoj v tis. Sk                                                                    Tabuľka č. 2
          Rok	  Celkom v SR 	           1	             2	             3	
         1995	     5 373 613	     2 990 909 	     2 314 924	       210 888	
         1996	     5 904 668	     3 343 574	     2 918 856	       359 437	
         1997 	     7 743 841	     4 452 669	     4 101 360	       487 370	
         1998	     6 153 922	     2 667 334  	     2 471 209	       416 661	
         1999	     5 552 328	     2 549 822	     2 349 862	       415 988	
1 – v priemyselných odvetviach MH SR celkom, z toho bežné: 2 – celkom, 3 – štátne

Finančné prostriedky vynaložené na civilné výskumné a vývojové úlohy priemyselných odvetví, ktoré boli riešení v rezorte MH SR sú uvedené v tabuľke č. 3.

                                                                                                                           Tabuľka č. 3
              Rok	    Celkom (tis. Sk)	   z toho ŠR (tis. Sk)	      MRZ (tis. Sk) 	
             1995	           275 225	           242 599	                 -	
             1996	           515 986	           242 599	                 -	
             1997          	           632 715	           287 368	                 -	
             1998	           496 000	           284 000	                 -	
             1999	           711 000	           307 000	                 -	
             2000	           773 000	           280 000	              61 000	
 MRZ – mimo rozpočtové zdroje

Podiel štátnych a verejných prostriedkov k celkovo vynaloženým prostriedkom na riešenie úloh výskumu a vývoja v priemyselných odvetviach MH SR dosiahol podiel v roku 1995 – 9,2 %, v roku 1996 – 12,3 %, v roku 1997 – 11,1 %, v roku 1998 – 16,9 % a v roku 1999 – 17,7 %. 

Prostriedky na financovanie úloh v organizáciách a pracoviskách výskumu a vývoja (OPVV) priemyselných odvetví v pôsobnosti MH SR sú zabezpečované okrem príspevku zo štátneho rozpočtu aj z iných zdrojov, (napr. vlastných, iných podnikov, zahraničných a pod.), ako to vyplýva z tabuľky č. 4. V roku 1999 oproti roku 1998 bol zaznamenaný  nárast prostriedkov v časti „ iných podnikov“ len v odvetví strojárskom o 51 089 tis. Sk  (120,5 %) a tým následne zníženie financovania úloh v časti „vlastné náklady“ o 6 119 tis. Sk. V ostatných priemyselných odvetviach iné organizácie znížili objem finančných prostriedkov, čo sa prejavilo hlavne nárastom v časti „úvery“. Z tabuľky č.4 je vidno, že okrem už uvedených domácich zdrojov financovania, sa na financovaní úloh podieľajú aj zahraničné zdroje, ktorých pokles bol v roku 1999 oproti roku 1998 zaznamenaný v odvetví strojárskom o 31 937 tis. Sk a v odvetví elektrotechnickom o 1 068 tis. Sk. Zároveň bol ale zaznamenaný nárast v odvetví chémie a farmácie o 7 365 tis. Sk (184,5 %), v odvetví energetiky o 12 174 tis. Sk ((806,6 %), v odvetví drevárskeho a celulózovo-papierenského priemyslu o 3 357 tis. Sk (863,9 %) a v odvetví ľahkého priemyslu o 2 665 tis. Sk (322,1 %).

Výdavky na výskum a vývoj podľa zdrojov financovania (tis. Sk)                     Tabuľka č. 4
    Rok	   Spolu	        1	        2	        3	        4	        5	        6	
   1995	2 990 909	   275 308	1 919 833	   735 094	     12 160	        -	     48 514	
   1996	3 343 574	   412 101	1 829 553	   713 691	   263 795	            22	   124 412	
   1997 	4 452 669	   493 444	1 677 556	2 230 896	       1 275	       1 010  	     48 488	
   1998	2 667 334	   431 529	1 490 947	   635 303	     63 547     	        -	     46 008	
   1999	2 549 822	   418 489	1 364 885	   569 447	   157 810	        -	     38 691	
1 – štátne a verejné, 2 – vlastné, 3 – iných podnikov, 4 – úverov, 5 – súkromné organizácie, 6 – zahraničné

V štruktúre bežných výdavkov sú vyjadrené zdroje financovania OPVV priemyselných odvetví v pôsobnosti MH SR (tabuľka č. 5). Tieto finančné prostriedky vynakladané na výskum a vývoj vykazujú v roku 1999 rast v časti základného výskumu, napr. v odvetví drevárskeho a celulózovo-papierenského priemyslu o 56 740 tis. Sk a v časti experimentálneho výskumu v odvetví strojárstvo o 97 157 tis. Sk a v odvetví baníctvo, hutníctvo o 10 796 tis. Sk. Pokles finančných prostriedkov bol zaznamenaný v časti aplikovaného výskumu v odvetviach strojárskom o 91 074 tis. Sk (69,9 %), chémie a farmácie o 75 753 tis. Sk (80,1 %), elektrotechnickom o 58 959 tis. Sk (59,1 %) a ľahkom priemysle o 10 255 tis. Sk ( 87,1 %), čo sa prejavilo nárastom finančných prostriedkov v časti „experimentálny vývoj“, hlavne v odvetví strojárskom o 97 157 tis. Sk (134,2 %). 

Bežné výdavky (tis. Sk)                                                                                         Tabuľka č. 5
Rok	Spolu	Základný výskum	Aplikovaný výskum	Experimentálny vývoj	
1995	2 658 665	 210 495	 1 534 331	 913 839	
1996	2 918 856	 140 132	 1 555 179	 1 223 545 	
1997	4 101 360	 71 666	3 010 670	 1 019 024 	
1998	2 471 209	  23 902	 1 586 839	860 468 	
1999	2 349 862	  95 604	1 244 639	 1 009 619 	
  
 Hospodársky výsledok a výkony sú vykazované OPVV priemyselných odvetví v pôsobnosti MH SR za celú organizáciu a výkony aj za oblasť výskumu a vývoja (tabuľka č. 6).

Nepriaznivý hospodársky výsledok z roku 1999 dosiahol v roku 2000 pozitívnu úroveň, i keď v  odvetví strojárskom (v organizáciách WUSAM Zvolen, VUKOV-EXTRA Prešov, NAVICOM VÚSL Komárno, KONŠTRUKTA - DEFENCE Trenčín, ZŤS VaV Dubnica n. V.) a v odvetví chémie (v organizáciách VÚCHT Bratislava, VÚP Prievidza) bola ešte vykázaná strata.   V ostatných odvetviach bol zaznamenaný nárast hospodárskeho výsledku.

Výkony za celú organizáciu a za oblasť výskumu a vývoja sú v roku 1999 v porovnaní s rokom 1998 skoro vo všetkých odvetviach vyššie.

                                                                                                                           Tabuľka č. 6
          Rok 	             1	             2	             3	             4	
        1995	  164 088	 2 682 252  	     1 469 483 	            40	
        1996	  95 889	 2 743 077	     1 513 566	            40	
        1997 	 253 912 	 5 173 421	     3 158 503  	            46	
        1998	 156 923	 5 482 216	     1 252 909	            42	
        1999	   - 23 123	 5 642 059 	     1 267 526	            42	
        2000	 118 936	 5 613 614	     1 401 379	            42 	

1 – Hospodársky výsledok (tis. Sk),  2 – Výkony celkom (tis. Sk), z toho :  3 – výkony VaV (tis. Sk),  4 – počet VaV.

V zmysle uznesenia vlády SR č. 557/1999 sa v rezorte MH SR zabezpečila realizácia  periodického hodnotenia organizácií a pracovísk výskumu a vývoja (ďalej OPVV) priemyselných odvetví v pôsobnosti MH SR. Na periodické hodnotenie sa prihlásilo 35 OPVV priemyselných odvetví MH SR, z ktorých jedna organizácia sa nehodnotila, lebo vznikla k 1. 1. 2000. 

 Hodnotiteľská komisia, zriadená na túto činnosť a pozostávajúca zo zástupcov MŠ SR, ZPZ SR, technických centier pre rozvoj príslušného priemyselného odvetvia, odvetvových odborov MH SR a odboru vedy a techniky MH SR rozhodla o zaradení prihlásených OPVV takto :

        Odvetvie	        Pozitívne	      Podmienečne	       Negatívne	
strojárstvo	             12	                1	                0 	
energetika	               3	                1	                0	
elektrotechnika	               2	                1	                0	
chémia a farmácia	               9	                0	                0	
drev., cel. pap. priemysel	               1	                2	                0	
ľahký priemysel	               2	                0	                0	
celkom MH SR     	             29	                5	                0 	
 
Jednotlivým hodnoteným OPVV budú na základe rozhodnutia hodnotiteľskej komisie vydané osvedčenia, ktorých platnosť bude 3 roky. U podmienečných osvedčení je platnosť jeden rok.

Zdroj údajov : 
1.	Štatistické zisťovanie o výskume a vývoji vykonávané ŠÚ SR
2.	Štatistické sledovanie o výskume a vývoji vykonávané odborom vedy a techniky MH SR

Vypracoval: Odbor vedy a techniky